# María Soriano Llorente

Testu etzana
María Soriano Llorente (Valentzia, Espainia, 1900eko ekainaren 12a – Madril, 1996ko martxoaren 24a) Espainiako maistra izan zen, 1923 eta 1970 artean – Ia mende erdia – Adimen Anormalen Patronatuko Eskola Nagusiko zuzendaria, eta, hezkuntza berezian egindako lan pedagogikoagatik, Alfontso X.a Jakitunaren Ordenako Gurutze Handia eman zioten 1999an, hil ondoren.

## Biografia

María de los Desamparados Soriano Llorente maistra eta ingeniari baten alaba Valentzian jaio zen, eta bertan eman zuen haurtzaroa. 1919an Guadalajarako Eskola Normalean graduatu zen Lehen Hezkuntzako irakasle gisa, eta 1923an Zientzietako irakasle lizentziatura lortu zuen Madrilgo Irakasle Ikasketen Goi Eskolan. Urte horretan bertan aukeratu zuten Adimen Anormalen Patronatuko (gero Pedagogia Terapeutikoko Institutu Nazionala) Eskola Nagusiko zuzendaritzarako, eta postu horretan jarraitu zuen 1970ean erretiroa hartu zuen arte.
1925ean, Belgikako, Frantziako eta Suitzako adimen urrikoen koloniak ezagutzeko lan-plan bat aurkeztu zion Ikasketak Hedatzeko Batzarrari. 1930ean, “Estado actual de la pedagogía de anormales” deituriko memoria berri bat aurkeztu zuen, Alemanian eta Austrian garatu beharreko lan-plan batekin batera, eta, horri esker, Europako erakunde pedagogikoetan zuen prestakuntza handitu zuen 1930etik 1932ra bitarteko udetan.
Ruperto Fontanilla katedradunarekin ezkonduta eta hiru seme-alaben, Pedro, María eta Lucía, ama izanik, Maria Soriano Madrilen hil zen, 95 urte zituela.

## Aintzatespenak

* 1969an Ongintzako Ordena Zibila eman zioten.
* 1999an Alfontso X.a Jakitunaren Ordenaren gurutze Handia, hil ondorengoa, eman zioten.

## Oharrak

* ↑ Bidaiari nekaezina hezkuntza bereziaren metodologia eta patologian berrikuntzak biltzen, Maria Sorianok, bere hitzaldietan, Madame Curie aipatzen zuen kemen, lanerako gaitasun eta zorroztasun zientifiko gisa. Bere maximen artean honako hau aipa daiteke: «Gauza bat bidezkoa bada, egin egin behar da, nahiz eta hori ez egiteko mila arrazoi egon». Edo bere garaian hain iraultzaileak izan ziren ikuspuntuak, hau proposatzen duena bezala: «Haur ezinduak beren etxeetatik atera behar dira giltzapetuta daudelako, zientifikoki eta zorroztasunez tratatu behar dira. (…) Zientziarekin seme-alabekin gertatzen den gauza bera gertatzen da, ez da presaka ibili behar, heldu egin behar du».
* ↑ 1992an La educación de los niños deficientes mental en España: análisis histórico a través de un hilo conductor liburua argitaratu zen haren omenez. Maria Sorianoren omenezko liburua, Santiago Molina García eta Federico Mayor Zaragozak argitaratu zuten.

## Erreferentziak

* ↑ Deaño Deaño, Manuel. María Soriano y la Educación Especial en España (1922-1992). Universidad de Vigo.
* ↑ (Gaztelaniaz) Deporte, España Ministerio de Educación, Cultura y. (2001). La educación en la España del siglo XX: primer centenario de la creación del Ministerio de Instrucción Pública y Bellas Artes : Biblioteca Nacional, septiembre-octubre 2001. Ministerio de Educación ISBN 978-84-369-3495-3. (Noiz kontsultatua: 2022-06-26).
* ↑ (Gaztelaniaz) Montilla, María Nieves San Martín. (2009-09-24). Matilde Huici Navaz: La tercera mujer. Narcea Ediciones ISBN 978-84-277-1635-3. (Noiz kontsultatua: 2022-06-26).
* ↑ (Gaztelaniaz) Viñao, A.. (2004). Escuela para todos: educación y modernidad en la España del siglo XX. Marcial Pons Historia ISBN 978-84-95379-72-6. (Noiz kontsultatua: 2022-06-26).
* ↑ (Gaztelaniaz) Eced, Teresa Marín. (1991). id=ytRll35psHAC&dq=maria+soriano+llorente&hl=es&source=gbs_navlinks_s Innovadores de la educación en España: becarios de la junta para ampliación de estudios. Univ de Castilla La Mancha ISBN 978-84-7729-107-7. (Noiz kontsultatua: 2022-06-26).
* ↑ «ABC MADRID 24-03-1996 página 77 - Archivo ABC» abc 2019-08-28 (Noiz kontsultatua: 2022-06-26).
* ↑ «ABC MADRID 01-04-1969 página 31 - Archivo ABC» abc 2019-08-09 (Noiz kontsultatua: 2022-06-26).

## Bibliografia

* Erlazionatutako liburuak

## Kanpo estekak

* Datuak: Q28746142